《梅花百咏 其四十九 精蕴》
明代·李江

万径无人鸟绝飞，一生饱雪对疏篱。刚乎岂至磨多折，白者还教涅不缁。

上品根荄归巨眼，非常地步即生知。玄天那有何言语，只字片言人代之。

作者简介：李江，字朝宗，号亦山。开平人。明孝宗弘治五年（一四九二）举人。任广西梧州推官，以文章忤当道，罢归。有《亦山先生遗稿》四卷。清道光《肇庆府志》卷一八、民国《开平县志》卷三二有传。李江诗，以李文约藏清道光十五年刊本《亦山先生遗稿》为底本。